**Ministru kabineta rīkojuma projekta** **“Par finansējuma piešķiršanu Vides aizsardzības un reģionālās attīstības ministrijas centrālā aparāta ēkas Kronvalda bulvārī 6, Rīgā telpu nomas maksas, aprīkojuma iegādes, pārcelšanās un uzturēšanas izdevumu segšanai” sākotnējās ietekmes novērtējuma ziņojums (anotācija)**

|  |  |
| --- | --- |
|  | **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2012.gada 16.augusta ārkārtas sēdes protokollēmuma (prot. Nr.46 11.§) „Par valsts budžeta prioritārajiem pasākumiem 2013. – 2015.gadam” 28.punkts (turpmāk – Ministru kabineta protokollēmums Nr.46). |
| 2. | Pašreizējā situācija un problēmas | Pašlaik Vides aizsardzības un reģionālās attīstības ministrija (turpmāk- VARAM) ir izvietota 4 dažādās adresēs Rīgā: Peldu ielā 25, Pils ielā 17, Peldu ielā 26/28 (telpas tiek nomātas) un Vaļņu ielā 30 (telpas tiek nomātas), kas ļoti apgrūtina ikdienas darbu un palielina visus ar uzturēšanu un transportu saistītos izdevumus. Tāpēc tiek izskatīts jautājums par VARAM centrālā aparāta nodrošināšanu ar vienotu administratīvo ēku Kronvalda bulvārī 6, Rīgā.Likumā „Grozījumi likumā „Par valsts budžetu 2012.gadam”” (Ministru kabineta protokollēmums Nr.46 11.§ 27.punkts) tika piešķirts papildu finansējums 300 000 latu apmērā būvniecības pirmsprojekta izpētes un tehniskā projekta izstrādes izdevumu segšanai valsts akciju sabiedrībai „Valsts nekustamie īpašumi” (turpmāk – VNĪ), lai nodrošinātu VARAM centrālā aparāta izvietošanu vienotā administratīvā ēkā Kronvalda bulvārī 6, Rīgā. Būvniecības pirmsprojekta izpētes un tehniskā projekta izstrādes darbu veikšanai noteikts termiņš līdz 2013.gada 15.decembrim.Lai nodrošinātu minētā uzdevuma izpildi, VNĪ 2013.gada 31.janvārī pabeidza būvniecības projekta „Vides aizsardzības un reģionālās attīstības ministrijas centrālā aparāta vienotās administratīvās ēkas Kronvalda bulvārī 6, Rīgā, rekonstrukcija” pirmsprojekta izpētes darbus, ir saņemts plānošanas un arhitektūras uzdevums un Valsts kultūras pieminekļu aizsardzības īpašie nosacījumi. Finansējums uz 2013.gada 27.martu apgūts 3 610 latu apmērā.Pamatojoties uz 2012.gada 11.decembrī SIA „Zenico projekts” izstrādāto Kronvalda bulvāris 6, Rīgā, pārbūves projekta koncepciju, tika noteikts administratīvās ēkas Kronvalda bulvārī 6, Rīgā, rekonstrukcijai nepieciešamo provizorisko kapitālieguldījumu apmērs (skat. anotācijas pielikumu), kurš var tikt precizēts pēc būvniecības tehniskā projekta izstrādes, pēc būvniecības līguma noslēgšanas un būvniecības darbu laikā. Savukārt, lai izvērtētu optimālāko būvniecības darbu finansēšanas modeli, VNĪ veica būvniecības projekta „Vides aizsardzības un reģionālās attīstības ministrijas centrālā aparāta vienotās administratīvās ēkas Kronvalda bulvārī 6, Rīgā, rekonstrukcija” īstenošanas ilgtermiņa ietekmes novērtējumu uz vispārējās valdības budžeta bilanci atbilstoši EKS’95 metodoloģijai (skat. anotācijas pielikumu). Tika izvērtēti iespējamie 2 finansēšanas modeļi:1. I finansēšanas modelis – kapitālieguldījumi tiek finansēti no VNĪ piesaistītajiem finanšu resursiem (ar VNĪ piesaistītajiem finanšu resursiem saprotot finanšu līdzekļus no saimnieciskās darbības gūtajiem ieņēmumiem un no brīvā tirgus finanšu instrumentiem) un iekļauti nomas maksā;
2. II finansēšanas modelis – kapitālieguldījumi tiek finansēti no valsts budžeta dotācijas palielinot VNĪ pamatkapitālu.

Ņemot vērā būvniecības projekta īstenošanas ilgtermiņa ietekmes novērtējuma uz vispārējās valdības budžeta bilanci atbilstoši EKS’95 metodoloģijai secinājumus (skat. anotācijas pielikumā):* abi finansēšanas modeļi rada negatīvu ietekmi uz vispārējās valdības budžeta bilanci – galvenokārt kapitālieguldījumu veikšanas fāzē, t.i. 2014. un 2015.gadā,
* būvniecības projekta īstenošana, izmantojot II finansēšanas modeli, rada īpaši negatīvu ietekmi uz VNĪ saimnieciskās darbības rādītājiem, 30 gadu laikā veidojot zaudējumus 7 206 291 latu apmērā,
* fiskālas ietekmes viedokļa izšķiroši nozīmīgas atšķirības abiem finansēšanas modeļiem nav konstatējamas,

un to, ka nekustamais īpašums Kronvalda bulvārī 6, Rīgā, ir ieguldīts VNĪ pamatkapitālā, būvniecības projekta finansēšanu nepieciešams īstenot VNĪ piesaistīto resursu ietvaros un nomas maksas apmērā ietverot kapitālieguldījumus, kas tiek segti nomas perioda laikā (20 gados).Līdz ar to, lai VNĪ nodrošinātu būvniecības projekta turpmāku īstenošanu atbilstoši I finansēšanas modeļa nosacījumiem, ir nepieciešams piešķirt papildu finansējumu VARAM no 2016.gada nomas maksas izdevumu segšanai VNĪ, bet nav nepieciešams piešķirt papildu valsts budžeta finansējumu Finanšu ministrijai 2014. un 2015.gadā, būvniecības projekta kapitālieguldījumu finansēšanai, ieguldot to VNĪ pamatkapitālā. Papildus tam jāatzīmē, ka vienlaikus tiks atbrīvotas divas administratīvās ēkas Vecrīgā (Peldu ielā 25, Pils ielā 17), kas ir labā tehniskā stāvoklī un būs iespējams plānot finanšu līdzekļu ietaupījumu pēc atbrīvoto ēku atsavināšanas, ja tiek pieņemts lēmums ēkas atsavināt, vai no ieņēmumiem no telpu nomas. Ņemot vērā iepriekš minēto, un to, ka būvniecības projekta īstenošanu ir nepieciešams turpināt secīgi un atbilstoši sagatavotajam būvniecības plānotajam aktivitāšu laika grafikam, ir nepieciešams pieņemt Ministru kabineta lēmumu par valsts papildu valsts budžeta finansējuma piešķiršanu VARAM valsts budžeta ilgtermiņa saistībām nomas maksas izdevumu segšanai VNĪ un izdevumiem aprīkojuma iegādei, pārcelšanās un uzturēšanas izdevumu segšanai. |
| 3. | Saistītie politikas ietekmes novērtējumi un pētījumi | Ministru kabineta rīkojuma projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojuma projekta tiesiskā regulējuma mērķis ir nodrošināt finansējuma piešķiršanu VARAM centrālā aparāta ēkas Kronvalda bulvārī 6, Rīgā, telpu nomas maksas, aprīkojuma iegādes, pārcelšanās un uzturēšanas izdevumu segšanai, kā arī noteikt uzdevumus un to izpildes termiņus minētās ēkas rekonstrukcijas darbu veikšanai.Tā ietvaros:1.punktā ir noteikti uzdevumi Finanšu ministrijai (VNĪ ):- ēkas rekonstrukcijas darbu izdevumus segt no piesaistītajiem finanšu resursiem un pēc objekta nodošanas ekspluatācijā iekļaut nomas maksā 20 gadu periodā (Ministru kabineta rīkojuma projekta 1.1.apakšpunkts);* ja pēc tehniskā projekta izstrādes, pēc būvniecības līgumu noslēgšanas vai būvniecības darbu laikā, kā arī rodot risinājumu autostāvvietu izveidei provizorisko izmaksu apmērs mainās, iesniegt VARAM informāciju par 2.1.apakšpunktā minēto ilgtermiņa saistību precizēšanu;
* četru mēnešu laikā pēc šā rīkojuma 1.1.apakšpunktā minētā uzdevuma izpildes iesniegt VARAM informāciju par precizētajiem nomas maksas apmēriem atbilstoši faktiskajām būvniecības un piesaistītā kapitāla izmaksām (Ministru kabineta rīkojuma projekta 1.3.apakšpunkts).

2.punktā ir noteikts uzdevums VARAM, sagatavojot un iesniedzot Finanšu ministrijai priekšlikumus likumprojektam par valsts budžetu kārtējam gadam, paredzēt:-līdzekļus nomas maksas izdevumu segšanai VNĪ 2016.gadā un turpmākos 20 gadus;-izdevumus vienreizēju pasākumu nodrošināšanai 2016. gadā3.punktā ir noteikts uzdevums VARAM iesniegt Ministru kabinetā rīkojuma projektu par 2.1. apakšpunktā minēto izdevumu precizēšanu. |
| 5. | Projekta izstrādē iesaistītās institūcijas | VARAM, Finanšu ministrija (VNĪ). |
| 6. | Iemesli, kādēļ netika nodrošināta sabiedrības līdzdalība | Ministru kabineta rīkojuma projekta izstrādē sabiedrības līdzdalība nebija nepieciešama, jo Ministru kabineta rīkojuma projektā ietvertie jautājumi tieši neietekmē sabiedrību. |
| 7. | Cita informācija | Nav. |
|  |  **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | 2013.gads | Turpmākie četri gadi (tūkst. latu) |
| 2014. | 2015. | 2016. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 289,4 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 289,4 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 289.4 | 0 | 0 | 0 | 936.6 |
| 2.1. valsts pamatbudžets | 289.4 | 0 | 0 | 0 | 936.6 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | -936.6 |
| 3.1. valsts pamatbudžets | 0 | 0 | 0 | 0 | -936.6 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | -936.6 |
| 5.1. valsts pamatbudžets |  |  | 0 | -936.6 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | Detalizēta informācija par būvniecības projekta „Vides aizsardzības un reģionālās attīstības ministrijas centrālā aparāta ēkas Kronvalda bulvārī 6, Rīgā” ietvaros aprēķinātiem ēku renovācijas provizoriskajiem kapitālieguldījumiem (sadalījumā pa gadiem), nomas maksas apmēriem, plānotiem renovācijas darbu pabeigšanas un nomas līgumsaistību sākuma termiņiem, kā arī informācija par pārcelšanās un darba vietu iekārtošanas izdevumiem – anotācijas pielikumā. |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
| 7. Cita informācija |  | VARAM Ministru kabineta rīkojuma projekta īstenošanai 2017.gadā un turpmāk ik gadu būs nepieciešami papildu izdevumi 575 039 latu apmērā (skatīt anotācijas pielikuma 14.tabulu).Prognozētie kapitālieguldījumu aprēķini ir provizoriski un var tikt precizēti pēc būvniecības tehniskā projekta izstrādes, pēc būvniecības līguma noslēgšanas un būvniecības darbu laikā.Prognozētie nomas maksas aprēķini ir provizoriski un var tikt precizēti (detalizēta informācija anotācijas pielikumā).Ministru kabineta rīkojuma projektā iekļauts uzdevums Finanšu ministrijai (VNĪ) precizēt aprēķinus pēc būvniecības tehnisko projektu izstrādes, pēc būvniecības līgumu noslēgšanas un būvniecības darbu laikā, atbilstoši precizētajām būvniecības izmaksām.  |
|  | **VII. Tiesību akta projekta izpildes nodrošināšana un tās ietekme uz institūcijām** |
| 1. |  Projekta izpildē iesaistītās institūcijas | VARAM, Finanšu ministrija (VNĪ). |
| 2. |  Projekta izpildes ietekme uz pārvaldes funkcijām | Ministru kabineta rīkojuma projekts šo jomu neskar. |
| 3. |  Projekta izpildes ietekme uz pārvaldes institucionālo struktūru.Jaunu institūciju izveide | Ministru kabineta rīkojuma projekts šo jomu neskar. |
| 4. |  Projekta izpildes ietekme uz pārvaldes institucionālo struktūru.Esošu institūciju likvidācija | Ministru kabineta rīkojuma projekts šo jomu neskar. |
| 5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Ministru kabineta rīkojuma projekts šo jomu neskar. |
| 6. |  Cita informācija |  Nav. |

Anotācijas II, IV, V un VI sadaļa – Ministru kabineta rīkojuma projekts šīs jomas neskar.

Vides aizsardzības un reģionālās attīstības ministrs E.Sprūdžs

15.05.2013 11:17

5

M.Priede

67026915, [marite.priede@varam.gov.lv](file:///C%3A%5CUsers%5CGulbe%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CBPKKNS0Y%5Cmarite.priede%40varam.gov.lv)

A.Gulbe

67024698, Aiga.Gulbe@vni.lv